MAC-osoiteIP-osoitteella yksilöidään verkossa oleva laite, kun taas MAC-osoitetta käytetään verkkosovittimien yksilöimiseksi. Se määritetään laitteelle valmistuksen yhteydessä, ja se löytyy sisäänrakennettuna kaikista verkkosovittimista. Laitteen yhdistäminen Internetiin edellyttää sekä IP- että MAC-osoitetta. Reitittimen tulee tietää laitteen MAC-osoite, jotta se voi yksilöidä sen ja muodostaa yhteyden. Vasta tämän jälkeen reititin voi antaa laitteelle IP-osoitteen, jonka avulla laite yhdistetään Internetiin. Siinä missä IP-osoite voi muuttua laitteen sijainnin perusteella, MAC-osoite on pysyvä. Yhdyskäytävä/Oletusyhdyskäytävä“Oletusyhdyskäytävä” ja ”Yhdyskäytävä” ovat vain vaihtoehtoisia nimityksiä, joilla viitataan reitittimen yksityiseen IP-osoitteeseen. ToimialuenimiToimialuenimellä tarkoitetaan selaimeen syötettävää osoitetta (esimerkki.com). Se on kirjaimin kirjoitettu versio numeerisesta IP-osoitteesta. Kirjaimin kirjoitettu osoite on helpompi muistaa ja ymmärtää kuin numerosarja. URLURL eli Uniform Resource Locator yksilöi verkkosivuston jokaisen sivun, ja se sisältää toimialuenimen. Esimerkiksi: http://www.esimerkki.com/tiedot. Aliverkon peiteAliverkon peitettä käytetään IP-osoitteiden jakamiseksi kahteen osaan: toinen tunnistaa isännän ja toinen verkon. Se auttaa mm. laitteita löytämään oikean isännän ja ehkäisee verkon kuormitusta. IsäntänimiPaikallisessa kotiverkossa ”isäntänimi” viittaa laitteelle annettuun uniikkiin nimeen, jonka avulla se voidaan yksilöidä. Isäntänimellä voidaan viitata myös URL-osoitteen siihen osaan, jonka avulla voidaan yksilöidä oikea verkko, johon sivusto kuuluu. Esimerkiksi ”www.esimerkki.com” -osoitteessa isäntänimi on ”www”. DNSDNS:ää (Domain Name System) käytetään verkkosivuston osoitteen kääntämiseksi IP-osoitteeksi, jotta tietokone ymmärtää, mitä sivustoa haet. Jos kirjoitat osoiteriville esimerkiksi ”www.esimerkki.com”, DNS muuntaa sen tämän kaltaiseen muotoon: ”111.111.111.111”, jolloin laite osaa ladata oikean sivun.